**ΠΡΑΚΤΙΚΟ ΑΠΟ ΤΗΝ 2η ΔΗΜΟΣΙΑ ΣΥΝΕΔΡΙΑΣΗ -2023-**

**ΤΗΣ ΔΗΜΟΤΙΚΗΣ ΕΠΙΤΡΟΠΗΣ ΔΙΑΒΟΥΛΕΥΣΗΣ**

**ΜΟΣΧΑΤΟΥ – ΤΑΥΡΟΥ**

**ΑΠΟΨΕΙΣ ΜΕΛΩΝ**

Στο Δήμο Μοσχάτου-Ταύρου σήμερα 19 Δεκεμβρίου 2023, ημέρα Τρίτη, ολοκληρώθηκε η Δημόσια Διαβούλευση, για τα μέλη της Επιτροπής Διαβούλευσης, ύστερα και από την υπ’ αριθμ. πρωτ. **22463/13.12.2023** πρόσκληση του Προέδρου της και Δημοτικού Συμβούλου κ. Αθανασίου Μελίστα, η οποία επιδόθηκε στα μέλη της Επιτροπής νομότυπα και αναρτήθηκε στο site του Δήμου [www.dimosmoschatou-tavrou.gr](http://www.dimosmoschatou-tavrou.gr), στην ενότητα «ΣΥΜΜΕΤΕΧΩ-ΑΚΟΥΓΟΜΑΙ», στο link <https://hello.crowdapps.net/participation-moschato-tauros/> από τις 13 μέχρι και τις 19 Δεκεμβρίου 2023 και ώρα 12:00 το μεσημέρι.

 Π ρ ό ε δ ρ ο ς Σ υ μ μ ε τ έ χ ο ν τ ε ς

 Αθανάσιος Μελίστας Εκπρόσωπος Εμπορικού Συλλόγου Μοσχάτου

 ΠΡΟΕΔΡΟΣ Δ.Σ. Εκπρόσωπος Α.Ο Ελευθερίας Μοσχάτου

 Δημότης Μοσχάτου-Ταύρου

**ΘΕΜΑ ΠΡΟΣ ΣΥΖΗΤΗΣΗ:**

**«Γνωμοδότηση επί του προσχεδίου του Τεχνικού προγράμματος έτους 2024 και υποβολή προτάσεων για την σύνταξη του προσχεδίου του προϋπολογισμού έτους 2024»**

(άρθρο 76, παρ. 2 του Ν. 3852/2010 όπως αυτό αντικαταστάθηκε με το άρθρο 78 του Ν. 4555/2018)’’

Η Επιτροπή Διαβούλευσης έχοντας υπόψη :

1. τις διατάξεις του άρθρου 76 του Ν.3852/2010 όπως αντικαταστάθηκαν με το άρθρο 78 του Ν. 4555/2018 «…..*α) Γνωμοδοτεί στο δημοτικό συμβούλιο σχετικά με τα αναπτυξιακά προγράμματα και τα προγράμματα δράσης του δήμου, το επιχειρησιακό πρόγραμμα και το τεχνικό πρόγραμμα του δήμου, β) .......
στ) Διατυπώνει απλή γνώμη επί του προσχεδίου του προϋπολογισμού, σύμφωνα με την παρ. 5 του άρθρου 77 του ν. 4172/2013 (Α' 167)».*
2. την υπ΄αριθμ. 22463/13-12-2023 πρόσκληση της Επιτροπής Διαβούλευσης που τέθηκε σε Δημόσια Διαβούλευση, μέσω ιστοσελίδαςκαι πρωτοκόλλου του Δήμου , για την υποβολή προτάσεων για τη σύνταξη Τεχνικού προγράμματος 2024 και προϋπολογισμού 2024
3. την υπ΄αριθμ. πρωτ. **22918/19-12-2023** κατατεθείσα πρόταση και στην οποία αναφέρονται τα εξής: «*Καλησπέρα σας. Θα ήθελα να προτείνω ορισμένες βελτιώσεις που θεωρώ ότι είναι απαραίτητες για την πόλη μας. 1) Προσβασιμότητα πεζών στα πεζοδρόμια προκειμένου να διευκολυνθεί η κίνηση των ατόμων με κινητικά προβλήματα, των ηλικιωμένων και των γονέων με καροτσάκια βρεφών. 2) Ανάπλαση της Παρακηφίσιας περιοχής. Προτείνω την ανάπλαση αυτής της περιοχής που έχει παραμεληθεί. 3) Προτείνω τη χρήση του Γιαννείδιου κτιρίου ως κέντρου κοινωνικών υπηρεσιών. 4) Προτείνω την κατασκευή ενός ποδηλατοδρόμου, που θα ενώνει το Μοσχάτο με τον Ταύρο προσφέροντας μια ασφαλή διαδρομή για τους ποδηλάτες και θα ενθαρρύνει περισσότερους ανθρώπους να χρησιμοποιούν το ποδήλατο , για τις καθημερινές τους μετακινήσεις. Ευχαριστώ.»*
4. την υπ΄αριθμ. πρωτ. **22888/19-12-2023** κατατεθείσα πρόταση του αθλητικού σωματείου **Α.Ο. ΕΛΕΥΘΕΡΙΑ** στην οποία αναφέρονται τα εξής: «Κατασκευή Νέου κλειστού Γυμναστηρίου Μπάσκετ τύπου Μπαλόνι στο Μοσχάτο. Μετατροπή σε ενεργειακό το κλειστό γυμναστήριο Μοσχάτου της οδού Μιαούλη. Τοποθέτηση ηλιακών θερμοσιφώνων στο κλειστό γήπεδο Μπάσκετ Μοσχάτου της οδού Μιαούλη, σε περίπτωση που δεν προβλέπεται το ζεστό νερό από την μετατροπή σε ενεργειακό.»
5. την υπ΄αριθμ. πρωτ. **22891/19-12-2023** κατατεθείσα πρόταση του ΕΜΠΟΡΙΚΟΥ ΣΥΛΛΟΓΟΥ ΜΟΣΧΑΤΟΥ, στην οποία αναφέρονται τα εξής: «Ανασχεδιασμός λαϊκών αγορών με στόχο την αποσυμφόρηση των κεντρικών δρόμων του Μοσχάτου, καλύτερος φωτισμός στους εμπορικούς δρόμους της πόλης , καθαριότητα πεζοδρομίων στους εμπορικούς δρόμους της πόλης , αντιπλημμυρικά έργα- άμεση διάνοιξη εκβολών ποταμών.»

Έπειτα και από τα ανωτέρω **η Δημοτική Επιτροπή Διαβούλευσης** αφού έλαβε υπόψη της :

1. τις διατάξεις του άρθρου 76 του Ν.3852/2010 όπως αντικαταστάθηκαν με το άρθρο 78 του Ν. 4555/2018
2. τις ανωτέρω κατατεθείσες προτάσεις-απόψεις των μελών της Επιτροπής Διαβούλευσης

**Γνωμοδοτεί θετικά επί του προσχεδίου του Τεχνικού Προγράμματος του Δήμου Μοσχάτου- Ταύρου 2024 και της σύνταξης του προσχεδίου του προϋπολογισμού έτους 2024.**

 Ο ΠΡΟΕΔΡΟΣ

 ΕΠΙΤΡΟΠΗΣ ΔΙΑΒΟΥΛΕΥΣΗΣ

 ΑΘΑΝΑΣΙΟΣ ΜΕΛΙΣΤΑΣ

 ΠΡΟΕΔΡΟΣ Δ.Σ ΔΗΜΟΥ ΜΟΣΧΑΤΟΥ ΤΑΥΡΟΥ